OpenLLM-France/wikimedia huggingface dataset:
# Lluís Eixarc i Bertran

Lluís Eixarc i Bertran (Barcelona, 1597 - Omura, Japó, 29 de juliol de 1627), va ser un frare dominic, missioner al Japó, on va morir màrtir. Va ser beatificat pel papa Pius IX en 1867. Era nebot del dominic valencià Lluís Bertran.

## Biografia

Lluís Eixarc va néixer a Barcelona en 1597; era nebot del missioner dominic valencià Sant Lluís Bertran. Fou batejat a Santa Maria del Mar. El 16 de febrer de 1611 va rebre l'hàbit dominicà i entrà al Convent de Santa Caterina de Barcelona. Tot i la seva salut feble, se li va acceptar la petició de marxar a Orient com a missioner, arribant a Manila en 1618.
Als dos anys, va ser ordenat sacerdot. Mentrestant, havia après el xinès i el tagalog. Arran del martiri d'alguns dominics al Japó, i per tal de substituir-los, va anar-hi; hi desembarcà el 16 d'abril de 1623 i va ser destinat a la ciutat d'Omura. La seva predicació va tenir tant èxit, que van començar a perseguir-lo, per la qual cosa s'amagà durant un temps el 1625. Mig any després, tornà a Omura, on va ser empresonat. De la presó estant, escrigué una carta de comiat al bisbe de Macau. Després d'un any de presó, va ser executat, cremat de viu en viu i a foc lent, al mig de la plaça d'Omura, el dia 29 de juliol de 1627.
El 7 d'agost de 1867 va ser beatificat, juntament amb altres 214 màrtirs cristians del Japó. La seva festa litúrgica és el 29 de juliol.

## Bibliografia

* MAURI SERRA, Josep. Els sants de la diòcesi de Barcelona. Barcelona: Gràf. Marina, 1957.
# Nico Ratti

Kevin Nicolás 'Nico' Ratti Fredes (nascut el 18 de setembre de 1993) és un futbolista argentí que juga al FC Andorra com a porter. També té la nacionalitat italiana.

## Carrera de club

Nascut a Mendoza, Argentina, Ratti va començar la seva carrera al club local Huracán de San Rafael abans de traslladar-se a Espanya el 2005. Immediatament es va incorporar a l'equip juvenil del FC Andorra, i va debutar-hi amb el primer equip el 2010 amb només 16 anys.
L'estiu de 2011, després de fer proves al Reial Madrid, Ratti es va incorporar al CD Numància, tornant al futbol juvenil. El 12 de juliol de l'any següent va fitxar per la UE Llagostera de la Segona Divisió B, inicialment com a substitut de José Moragón.
Ratti va fer el seu debut sènior el 12 de maig de 2013, començant com a titular en una derrota a casa per 0-1 contra el RCD Mallorca B. Va aparèixer en el seu primer partit professional el 15 d'octubre de 2015, com a titular en una victòria fora de casa per 2-1 contra el Reial Saragossa, per a la Copa del Rei de la temporada.
El 18 d'octubre de 2015, Ratti va debutar a Segona Divisió, jugant els 90 minuts sencers en la victòria a casa per 3-1 contra el Real Valladolid.
Després d'una etapa amb la UE Sant Julià, Ratti va tornar al FC Andorra el gener del 2019.

## Referències

* ↑ «El Andorra de Piqué cierra su décimo fichaje», 09-01-2019.

## Enllaços externs

* Perfil oficial de Llagostera (in Catalan)
* Nico Ratti a BDFutbol
* Nico Ratti, Fitxa a Soccerway
# Rheum undulatum

Rheum undulatum és una espècie de planta del gènere del ruibarbre, originària d'Àsia.
La molècula Rhein, que és una antraquinona, es pot trobar en R. undulatum així com altres antranoides.

## Referències

* ↑ Pharmacokinetic analysis of rhein in Rheum undulatum L. Je-Hyun Lee, Jong Moon Kim and Chungsook Kim, Journal of Ethnopharmacology, Volume 84, Issue 1, January 2003, Pages 5-9, doi:10.1016/S0378-8741(02)00222-2
* ↑ Anthranoid contents of rhubarb (Rheum undulatum L.) and other Rheum species and their toxicological relevance. A. Paneitz and J. Westendorf, European Food Research and Technology, Volume 210, Number 2, 97-101, doi:10.1007/s002170050542
# Kolendo

Kolendo (en rus: Колендо) és un poble de l'óblast de Sakhalín, a l'Extrem Orient de Rússia, que el 2013 no tenia cap habitant. Pertany al districte d'Okhà.

## Referències

* ↑ «Закон Сахалинской области от 21 июля 2004 г. № 524 «О границах и статусе муниципальных образований в Сахалинской области»». Arxivat de l'original el 2013-07-19. [Consulta: 21 novembre 2019].
# Disparar a una poma que hi ha damunt el cap d'un xiquet

Disparar a una poma que hi ha damunt el cap d'un xiquet, també conegut en alemany com a Apfelschuss) és una proesa de punteria amb un arc o ballesta que ocorre com a motiu a un nombre de llegendes al folklore germànic (i ha estat connectada amb el folklore extraeuropeu). A la classificació Aarne-Thompson és F661.3, descrit com a «hàbil persona amb punteria dispara a una poma que hi ha damunt el cap d'un home» o «disparar contra una poma que hi ha damunt el cap d'un home», encara que sempre ocorre que el tirador rep l'ordre de disparar contra una poma (o ocasionalment un altre objecte més petit) que hi ha damunt del cap del seu fill propi. El cas més conegut és la proesa de Guillem Tell.

## Referències

* ↑ Stith Thompson, Motif-Index of Folk-Literature: Index A-K : A Classification of Narrative Elements in Folktales, Ballads, Myths, Fables, Mediaeval Romances, Exempla, Fabliaux, Jest-Books, and Local Legends, repr. Bloomington, Indiana: Indiana University Press, 2001, ISBN 0-253-34089-6, pp. 29, "apple," 368, "head".
* ↑ Stith Thompson, p. 783: "Tell shoots apple from son's head."
# Control Machete

Control Machete foren un grup mexicà de hip-hop, format a Monterrey, Nuevo León.

## Carrera

El grup es va formar des de 1995 per Toy Selectah ajuntant a Fermín IV i Pato Machete formant part d'aquest trio de mexicans controlant el matxet. Sota la producció de Jason Roberts, i amb influències de Cypress Hill, van gravar la seva album debut Mucho Barato; publicat en 1996, el qual va tenir una resposta immediata. L'àlbum és considerat un punt d'inflexió de l'hip hop mexicà, ja que a partir d'aquí el gènere passaria de l'underground a un nivell molt més gran de popularitat i acceptació. L'hip hop havia deixat de tenir un públic més aviat de nínxol per a passar a ser un estil de masses, comparable al del rock, i amb música nascuda al país mateix. El seu senzill Comprendes Mendes? va ser el que els va posar en el mapa i va sonar intensament durant molt de temps, sent fins avui la seva cançó més coneguda. En 1997, començaven fer tours massius tocant tots els temes del album Mucho Barato per primera vegada en paises com Estats Units, Argentina, Colòmbia, Puerto Rico, Perú, Veneçuela, l'Equador, Alemanya i Espanya que van compartir escenari en el Festimad dins del Rap Espanyol "Hip hop 'En" juntament amb Delinquent Habits i Rahzel del grup The Roots com a exponents internacionals i de grups/rapers locals com a Violadores del Verso, 7 Notas 7 Colores, Frank-T, CPV, Geronación, VKR, La Puta Opepé, Jazz Two, Namaste, Kraze Negroze i Alma Vacía.
Després de l'èxit de Mucho Barato, Control Machete va entrar de nou en els estudis, aquesta vegada per a produir un àlbum més elaborat que l'anterior; Artilleria pesada presenta.... Aquest àlbum va incloure èxits importants com Si Señor, i fins i tot va ser utilitzat com a fons per a un comercial de televisió de Levi's per al Super Bowl, la qual cosa els va donar èxit internacional i un merescut lloc en el corrent dominant de la música.

## Discografia

* Mucho Barato (1996)
* Artillería Pesada presenta (1999)
* Solo Para Fanáticos (2002)
* Uno, Dos:Bandera (2003)

## Referències

* ↑ ¿Cuándo despegará el Rap Mexicano?
* ↑ Molochete en tour bastante particular
* ↑ Control Machete - Spotify
* ↑ «Control Machete Billboard Biography». Arxivat de l'original el 2018-06-12. [Consulta: 28 maig 2018].
* ↑ Allmusic
# Estació de Boves

L'estació de Boves és una estació ferroviària al municipi de Boves (al departament francès del Somme). És servida pels trens del TER Picardie.
| Provinença | Estació anterior | Línia | Estació següent | Destinació |
| Amiens | Longueau | TER Picardie | Dommartin-Remiencourt | Paris-Nord |
| Amiens | Longueau | TER Picardie | Thézy-Glimont | Compiègne |
# Kanō Eitoku

    En aquest nom japonès, el cognom és Kanō.
Kanō Eitoku (狩野 永徳 16 de febrer, 1543 - 12 d'octubre, 1590) va ser un pintor japonès que va viure durant el període Azuchi-Momoyama de la història japonesa i un dels més prominents patriarques de l'escola Kano de pintura japonesa.
Nascut a Kyoto, Eitoku era el net de Kanō Motonobu (1476-1559), pintor oficial del shogunat Ashikaga. Se li va reconèixer el seu talent artístic ja de petit. Sota el guiatge de Motonobu, va desenvolupar l'estil del seu avi, que tenia influències de la pintura xinesa.
En col·laboració amb el seu pare, Shoei (1519-92), Eitoku va pintar els plafons de les parets dels allotjaments de l'abat a Jukoin, un subtemple del complex monàstic Zen Daitokuji de Kyoto.
Durant la seva vida, Eitoku va tenir com a patrocinadors Oda Nobunaga i Toyotomi Hideyoshi, entre d'altres. Les seves pintures en paravents, portes corredisses, parets i sostres van decorar el castell Azuchi de Nobunaga, la residència d'Hideyoshi a Kyoto i el castell Osaka. Els registres de l'època indiquen que Eitoku era un dels artistes més sol·licitats del seu moment, i va tenir molts patrocinadors rics i poderosos. Mantenint la preeminència que l'escola Kano no era només una proesa artística, sinó que també ho era en un sentit organitzatiu i polític, Eitoku podia garantir un corrent estable d'encàrrecs i un eficient taller d'alumnes i ajudants, i en un moment donat va aconseguir interceptar un encàrrec d'un cabdill a l'estudi rival Hasegawa.
La seva contribució clau al repertori Kano va ser l'anomenat estil monumental (taiga), caracteritzat per unes pinzellades ràpides i fortes, un èmfasi en el primer pla, i uns motius molt emparentats amb l'espai pictòric. L'explicació tradicional d'aquest estil, donada pel besnet d'Eitoku, Kanō Eino (1631-97), en la seva Història de la pintura japonesa (Honcho gashi), és que en part és el resultat de les exigències de l'atapeïda agenda d'Eitoku, i que plasmava l'habilitat marcial i política dels cabdills, Nobunaga i Hideyoshi.
Per desgràcia, la major part de la seva obra es va destruir en la confusió del període Sengoku. Tanmateix, les obres que han sobreviscut donen testimoni del seu talent, del poder i riquesa dels seus patrocinadors Nobunaga i Hideyoshi, i de la magnificència de la cultura Azuchi-Momoyama.
# Kolfanita

La kolfanita és un mineral de la classe dels fosfats, que pertany al grup de la mitridatita. Rep el nom en honor del centre de recerca de la península de Kola, de l'Acadèmia de Ciències de la URSS.

## Característiques

La kolfanita és un arsenat de fórmula química Ca₂Fe₃$^{3+}$O₂(AsO₄)₃·2H₂O. Va ser aprovada com a espècie vàlida per l'Associació Mineralògica Internacional l'any 1981. Cristal·litza en el sistema monoclínic. La seva duresa a l'escala de Mohs és 2,5.
Segons la classificació de Nickel-Strunz, la kolfanita pertany a «08.DH: Fosfats amb cations de mida mitjana i gran, (OH, etc.):RO₄ < 1:1» juntament amb els següents minerals: minyulita, leucofosfita, esfeniscidita, tinsleyita, jahnsita-(CaMnFe), jahnsita-(CaMnMg), jahnsita-(CaMnMn), keckita, rittmannita, whiteïta-(CaFeMg), whiteïta-(CaMnMg), whiteïta-(MnFeMg), jahnsita-(MnMnMn), kaluginita, jahnsita-(CaFeFe), jahnsita-(NaFeMg), jahnsita-(NaMnMg), jahnsita-(CaMgMg), manganosegelerita, overita, segelerita, wilhelmvierlingita, juonniïta, calcioferrita, kingsmountita, montgomeryita, zodacita, arseniosiderita, mitridatita, pararobertsita, robertsita, sailaufita, mantienneïta, paulkerrita, benyacarita, xantoxenita, mahnertita, andyrobertsita, calcioandyrobertsita, englishita i bouazzerita.

## Formació i jaciments

Va ser descoberta al mont Vasin-Myl'k, a l'óblast de Múrmansk (Districte Federal del Nord-oest, Rússia). També ha estat descrita a Bulgària, Polònia, França, Suïssa i els Estats Units.

## Referències

* ↑ «Kolfanite» (en anglès). Mindat. [Consulta: 3 juliol 2019].
# Doricha

Doricha és un gènere d'ocells de la subfamília dels troquilins (Trochilinae) dins la família dels troquílids (Trochilidae).

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per dues espècies:
* colibrí d'Eliza (Doricha eliza).
* colibrí cua d'oreneta (Doricha enicura).
# Control (administració)

El Control de gestió és un procés mitjançant el qual l'administració s'adona si el que està succeint concorda amb el que suposadament hauria de succeir; altrament, serà necessari que es facin els ajustos o correccions necessàries.
* Relació amb allò planejat : El control sempre existeix per verificar que els objectius que s'estableixen en la planificació s'han complert.
* Mesurament: pel controlar és imprescindible mesurar i quantificar els resultats.
* Detectar desviacions: una de les funcions inherents del control és descobrir les diferències que es presenten entre l'execució i la planificació.
* Establir mesures correctives: l'objectiu del control és preveure i corregir els errors.
El control és important per a:
* Establir mesures per a corregir les activitats, de tal forma que s'aconsegueixen els plans amb èxit.
* S'aplica a tot: a persones, coses i a actes.
* Determina i analitza ràpidament les causes que poden originar desviacions, per evitar que es tornin a repetir en un futur.
* Localitza els sectors responsables de l'administració, des del moment que s'estableixen mesures correctives.
* Proporciona informació sobre la situació de l'execució dels plans, servint-se com a fonament al reiniciar-se al procés de la planificació.
* Redueix costos i estalvia temps perquè evita errors.
* La seva aplicació incideix directament en la racionalització de l'administració i conseqüentment, en l'èxit de la productivitat de l'empresa.
Viccionari
# Escola de la Haia

L'Escola de la Haia (Haagse School en neerlandès) és el nom donat a un grup d'artistes que visqueren i treballaren a La Haia entre el 1860 i el 1890. Reberen una gran influència dels pintors del realisme francès de l'Escola de Barbizon.
Els pintors de l'Escola de la Haia sovint utilitzaven colors foscos i poc brillants, motiu pels quals a vegades hom els donava el nom d'Escola Grisa.
Els artistes relacionats amb l'Escola de la Haia inclouen: Vincent van Gogh, Piet Mondrian, George Hendrik Breitner, Jan Toorop i Isaac Israëls.

## Representants

Entre d'altres, hi participaven:
| Floris Arntzenius Adolph Artz Gerard Bilders Johannes Warnardus Bilders (1811 - 1890); Bernard Blommers Hendrik Pieter Bremmer (1871 - 1956) (Divisionista) Théophile de Bock Johannes Bosboom Paul Gabriël Johannes Hubertus Leonardus de Haas Matthijs Maris (1837 - 1917); Gerrit van Houten Jozef Israëls (1824 - 1911); Jacob Maris (1837 - 1899); Louis Apol | Willem Maris (1844 - 1910); Anton Mauve (1844 - 1910); Hendrik Willem Mesdag Taco Mesdag Sina Mesdag-van Houten Albert Neuhuys (1844 - 1914); Willem Roelofs (1822 - 1897); Philip Sadée Julius van de Sande Bakhuyzen Willem Bastiaan Tholen Jan Theodorus Toorop (1858 - 1928) (Cercle Artístic de la Haia) Johannes Hendrik Weissenbruch (1824 - 1903). Willem de Zwart Carel Nicolaas Storm van 's-Gravesande (1841 - 1924) |
# Kao (cràter)

Kao és un petit cràter d'impacte de la Lluna que es troba prop del terminador oriental, prop de la vora sud de la Mare Smythii, una mar lunar que continua a la cara oculta de la Lluna. Aquest cràter es localitza a l'est-sud-est del cràter Widmannstätten. A menys d'un diàmetre del cràter cap a nord-nord-est apareix el petit cràter Tucker.
* Localització de Kao (centre, a la dreta, de la imatge)
* Rodalies de Kao (imatge de la missió LRO)
El cràter Kao forma part d'un parella de cràters combinats, amb Helmert al sud. Presenta una bretxa on s'uneixen i comparteixen un sòl comú que ha estat reconfigurat per la lava. La seva vora exterior forma poc més que un anell succint en la superfície, especialment sota a la banda nord. No està marcat per impactes significatius. No obstant això, un petit cràter apareix en la vora sud-est, on la seva vora s'uneix a la de Helmert.

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Nico Sijmens

Nico Sijmens (Diest, 1 d'abril de 1978) és un ciclista belga, professional des del 2001 al 2014. De la seva carrera destaquen les victòries a la Rothaus Regio-Tour de 2005, o la Roine-Alps Isera Tour el 2013.

## Palmarès

* 2000
** Vencedor d'una etapa al Gran Premi Guillem Tell
* 2001
** Vencedor de 2 etapes al Gran Premi del Somme
* 2003
** Vencedor de 2 etapes a la Volta a Àustria
** Vencedor d'una etapa al Volta a la Xina
** Vencedor d'una etapa al Circuito Montañés
* 2004
** 1r al Gran Premi Pino Cerami
* 2005
** 1r al Hel van het Mergelland
** 1r a la Rothaus Regio-Tour i vencedor d'una etapa
* 2006
** Vencedor d'una etapa al Tour de Valònia
* 2007
** 1r al Hel van het Mergelland
** 1r a la Beverbeek Classic
* 2012
** Vencedor d'una etapa al Boucles de la Mayenne
* 2013
** 1r al Roine-Alps Isera Tour i vencedor d'una etapa

### Resultats al Giro d'Itàlia

* 2004. 68è de la classificació general
* 2010. 104è de la classificació general

### Resultats a la Volta a Espanya

* 2010. 96è de la classificació general
* 2011. 73è de la classificació general
* 2012. 87è de la classificació general
* 2013. 78è de la classificació general

## Enllaços externs

* Fitxa a sitiodeciclismo.net
* Fitxa a museociclismo.it
* Fitxa a cyclebase.nl
# Grup Ruedo Ibérico

* Aquest article tracta sobre el grup d'artistes plàstics espanyols. Vegeu-ne altres significats a «Ruedo ibérico (desambiguació)».
El Grup Ruedo Ibérico defineix a un grup d'artistes plàstics i de teòrics de l'art espanyols que, per iniciativa del pintor José Caballero, es van unir el 1987 per a defensar l'experimentació en l'art i la promoció de la seva obra.
Va estar integrat pels artistes plàstics Salvador Victoria, José María Iglesias, José Luis Fajardo, Luis Caruncho, Álvaro Delgado i Águeda de la Pisa (l'única dona i la més jove del grup). També formaven part d'ells escriptors i teòrics de l'art José Luis Morales i José Manuel Caballero Bonald.
El Grup Ruedo Ibérico va organitzar diverses exposicions nacionals i internacionals, la més important de totes la que es va veure en el Centro Cultural de la Villa (Madrid) en 1991.

## Referències

* «Águeda de la Pisa, una mirada femenina en l'avantguarda abstracta», Eldiario.es, 24 d'octubre de 2015.
* Sebastián Quesada Marco: Diccionari de civilització i cultura espanyoles. Madrid: AKAL, 1997; pàgina=217.
# Doridoïdeus

Els dorioïdeus (Doridoidea) (abans conegut com a Cryptobranchia) són una superfamília de gastròpodes nudibranquis marins de mides petites i mitjanes, pertanyent al grup Doridacea.

## Etimologia

La paraula "Doridoidea" prové del nom genèric Doris, que alhora prové del nom de la ninfa marina, Doris, de la mitologia grega.

## Famílies

D'acord amb Taxonomy of the Gastropoda (Bouchet & Rocroi, 2005), les famílies dins de la superfamília Doridoidea són:
* Actinocyclidae $^{O'Donoghue,1929}$
* Chromodorididae
* Discodorididae
* Dorididae $^{Rafinesque,1815}$

### Famílies reconegudes en l'actualitat (2015)

* Actinocyclidae $^{O'Donoghue,1929}$
* Cadlinidae $^{RudolphBergh,1891}$
* Chromodorididae $^{RudolphBergh,1891}$
* Discodorididae $^{RudolphBergh,1891}$
* Dorididae $^{Rafinesque,1815}$
* Cadlina luteomarginata, a Cadlinidae
* Goniobranchus geminus, a Chromodorididae
* Diaulula nobilis, a Discodorididae
* Doris montereyensis, some Dorididae

## Sinònims

Les següents famílies són considerades sinònims; aquests noms encara es poden trobar en publicacions. Plantilla:Colbegin
* Aldisidae $^{Odhner,1939}$ - sinònim de Cadlinidae
* Archidorididae - sinònim de Dorididae
* Asteronotidae $^{Thiele,1931}$ - sinònim de Discodorididae
* Baptodorididae $^{Odhner,1926}$ - sinònim de Discodorididae
* Conualeviidae $^{Collier&Farmer,1964}$ - sinònim de Dorididae
* Geitodorididae $^{Odhner,1968}$ - sinònim de Discodorididae
* Halgerdidae $^{Odhner,1926}$ - sinònim de Discodorididae
* Homoiodorididae -sinònim de Dorididae and Dendrodorididae
* Kentrodorididae - sinònim de Discodorididae
* Platydorididae - sinònim de Discodorididae
* Rostangidae - sinònim de Discodorididae

## Notes

* 1 2 Bouchet P. & Rocroi J.-P. (Ed.); Frýda J., Hausdorf B., Ponder W., Valdes A. & Warén A. 2005. Classification and nomenclator of gastropod families. Malacologia: International Journal of Malacology, 47(1-2). ConchBooks: Hackenheim, Germany. ISBN 3-925919-72-4. ISSN 0076-2997. 397 pp. http://www.vliz.be/Vmdcdata/imis2/ref.php?refid=78278

## Referències

* ÁNGEL VALDÉS «Preliminary Molecular Phylogeny of the Radula-less Dorids (GASTROPODA: OPISTHOBRANCHIA), Based on 16S mtDNA Sequence Data». J. Moll. Stud., 69, 1, 2003, pàg. 75–80. DOI: 10.1093/mollus/69.1.75.
* Valdés, Angel «A phylogenetic analysis and systematic revision of the cryptobranch dorids (Mollusca, Nudibranchia, Anthobranchia)». Zoological Journal of the Linnean Society. The Linnean Society of London [London], 136, 4, 2002, pàg. 535–536. Arxivat de l'original el 2012-10-19. DOI: 10.1046/j.1096-3642.2002.00039.x [Consulta: 23 juliol 2015]. Arxivat 2012-10-19 at Archive.is
* Valdés, A. «A phylogenetic analysis and systematic revision of the cryptobranch dorids (Mollusca, Nudibranchia, Anthobranchia)». Zoological Journal of the Linnean Society. Blackwell Publishing, 136, 4, 2002, pàg. 535–536. DOI: 10.1046/j.1096-3642.2002.00039.x [Consulta: 8 març 2010].
# Estació de Lamotte-Brebière

L'estació de Lamotte-Brebière és una estació ferroviària situada al municipi francès de Lamotte-Brebière (al departament del Somme).
És servida pels trens del TER Picardie.
| Provinença | Estació anterior | Línia | Estació següent | Destinació |
| Amiens | Amiens | TER Picardie | Daours | Lille-Flandres |